**KIEGÉSZÍTŐ HATÁROZATI JAVASLAT**

**a „Javaslat önkormányzati tulajdonú ingatlanokkal kapcsolatos döntések meghozatalára” című napirendi ponthoz**

**XI.**

**Határozati javaslat**

**……/2020. (IX.24.) Kgy. sz. határozat**

A Közgyűlés a 122/2020. (VI.25.) Kgy. sz. határozat 4. pontját akként módosítja, hogy a bérbeadás kezdő időpontja legkésőbb 2021. február 1. napja legyen. A határozat jelen módosítással nem érintett részei változatlan tartalommal hatályban maradnak.

**Felelős**: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Vinczéné Dr. Menyhárt Mária, az Egészségügyi és Közszolgálati Osztály vezetője

Horváth Zoltán, az AGORA Szombathelyi Kulturális Központ igazgatója)

**Határidő**: azonnal

**XII.**

**HATÁROZATI JAVASLAT**

**……../2020. (IX.24.) Kgy. számú határozat**

Szombathely Megyei Jogú Város Közgyűlése kinyilvánítja elkötelezettségét a magyar és ezen belül a szombathelyi diáksport működési feltételeinek biztosítása iránt.

E körben – csatlakozva a Magyar Röplabda Szövetség, a Magyar Kosárlabdázók Országos Szövetsége és a Magyar Kézilabda Szövetség álláspontjához – egyetért azzal, hogy a 431/2020 (IX.18.) Korm. rendelet akként kerüljön módosításra, hogy továbbra is lehetővé váljon a diáksport számára a köznevelési és szakképzési intézmények kezelésében levő sportlétesítmények használata.

Szombathely Megyei Jogú Város Önkormányzata – úgy is, mint az érintett ingatlanok tulajdonosa - a szombathelyi diáksport iránti elkötelezettségét igazolva kifejezi szándékát, hogy egyeztetési szerepet vállal annak érdekében, hogy a szombathelyi diáksportban érintett szervezetek a hatályos járványügyi előírások betartása mellett a fent említett létesítményeket használhassák.

A Közgyűlés felkéri a polgármestert, hogy a fenti Korm. rendelet módosítása érdekében eljárjon.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal